text: Føroyameistararnir og steypavinnararnir úr SÍ í kvinnuflogbólti fara at skriva føroyska flogbóltssøgu í heyst.
text: #000002
text: SÍ hevur tikið støðu til at melda sterka kvinnuliðið til evropeisku Challenge Cup kappingina. Hetta er fyrstu ferð, at eitt føroyskt flogbóltsfelag tekur hetta stóra stigið at melda lið til eina evropeiska CEV kapping.
text: #000003
text: Champions League er sterkasta kappingin, har meistararnir frá ymisku londunum luttaka, og har sterkastu tjóðirnar sum Italia, Póland, Serbia, Turkaland, Belgia, Frakland og Týskland hava meira enn eitt pláss.
text: #000005
text: Síðani kemur CEV Cup, sum til 2000 var kapping fyri steypavinnarar. Hetta er kapping fyri lið í sterkastu tjóðum í Evropa, sum ikki luttaka í Champions League.
text: #000006
text: Triðja lagið er Challenge Cup, har flestu tjóðir hava atgongd, og har meistararnir, sum ikki melda til Champions League, mangan luttaka.
text: #000007
text: Føroyar hava atgongd til luttøku í Champions League og Challenge Cup, og SÍ tekur nú av møguleikanum og meldar til í Challenge Cup. Lutakast, um hvørjum liði SÍ skal møta, verður 19. juli og leiktir verða ein útidystur og ein heimadystur. Dystirnir verða mest sannlíkt í oktober og november 2023. Samanlagdi vinnarin heldur síðani fram í næsta umfari.
text: #000008
text: Ongin ivi er um, at fyri føroyskan flogbólt hevur tað sera stóran týdning, at SÍ tekur hetta stigið og slóðar fyri altjóða luttøku fyri føroysku feløgini.
text: #000009
text: U15-genturnar skúgvaðu alla mótstøðu av vegnum
text: #000012
text: U21-landsliðið so at siga óbroytt
text: #000013